Els alumnes de sisé del col·legi Vilamar del Port de Sagunt visiten l'Ajuntament
11 d’octubre 2018

![](/media/bgwaoaf1/81_c_visitacolegio_02.jpg)  
  

Els alumnes de sisé del col·legi Vilamar del Port de Sagunt han visitat este matí l'Ajuntament de Sagunt per conéixer de primera mà el funcionament del Consistori i de la ciutat.

  

Així, l'alcalde, Quico Fernández, que ha estat acompanyat pel regidor d'Educació, José Manuel Tarazona, ha contestat les preguntes dels estudiants que han versat sobre diferents aspectes com el funcionament de l'Ajuntament, la neteja urbana, centres educatius, etc. L’alcalde els ha insistit que han de cuidar la seua escola i l’entorn, "**si una escola està neta, una ciutat està neta**". La visita s'emmarca dins del pla d'estudis del col·legi que aborda l'aprenentatge de les institucions, com el govern municipal.

  

José Manuel Tarazona els ha indicat que és molt important que es formen, que facen els deures i atenguen el professorat perquè "**ells són els que estan marcant-vos el camí**". I ha acabat recordant-los que solament mitjançant l'estudi podran tindre més oportunitats. "**Us recomane que feu un esforç, que estudieu molt, allò que més us agrade, però amb ganes. I veureu com esta serà la millor inversió que feu en la vostra vida**".

  

![](/media/iypl5ckg/81_c_visitacolegio_01.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/els-alumnes-de-sisé-del-col-legi-vilamar-del-port-de-sagunt-visiten-l-ajuntament/ "Facebook")
*   [](http://twitter.com/share?url=https://aytosagunto.es/va/actualitat/els-alumnes-de-sisé-del-col-legi-vilamar-del-port-de-sagunt-visiten-l-ajuntament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-alumnes-de-sisé-del-col-legi-vilamar-del-port-de-sagunt-visiten-l-ajuntament/ "Linked In")
*   [](mailto:?body=https://aytosagunto.es/va/actualitat/els-alumnes-de-sisé-del-col-legi-vilamar-del-port-de-sagunt-visiten-l-ajuntament/)